Official Journal L 192 , 08/07/1998 P. 0019 - 0020



ROZHODNUTIE KOMISIE z 26. júna 1998 o zosúladených kritériách pre povoľovanie výnimiek podľa článku 9 smernice Rady 96/82/ES o kontrole nebezpečenstiev veľkých havárií s prítomnosťou nebezpečných látok (oznámené ako dokument číslo C(1998) 1758) (Text s významom pre EHP) (98/433/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok1, a najmä na jej článok 9, keďže článok 9 smernice 96/82/ES ustanovuje, že členské štáty majú od prevádzkovateľov určitých zariadení požadovať, aby predkladali správy o bezpečnosti; keďže článok 9 ods. 6 písm. a) smernice 96/82/ES ustanovuje, že tam, kde je preukázané k spokojnosti príslušného orgánu, že konkrétne látky nachádzajúce sa v podniku alebo ich časť nie sú v stave vyvolať nebezpečenstvo veľkej havárie, potom členské štáty môžu v súlade s kritériami podľa písmena b) obmedziť informácie, ktoré majú byť uvedené v správe o bezpečnosti len na tie otázky, ktoré súvisia s prevenciou zvyškového nebezpečenstva veľkej havárie a na obmedzenie jej následkov pre človeka a životné prostredie; keďže tieto kritéria neovplyvňujú stanovovanie oprávnených množstiev nebezpečných látok na uplatnenie článku 9 smernice 96/82/ES; keďže článok 9 ods. 6 písm. b) smernice 96/82/ES ustanovuje, že skôr ako sa smernica uvedie do používania, Komisia v súlade s postupom ustanoveným v článku 16 smernice Rady 82/501/EHS z 24. júna 1982 o nebezpečenstvách veľkých havárií pri určitých priemyselných činnostiach2 ustanoví zosúladené kritéria pre rozhodovanie príslušných orgánov, či je zariadenie v stave, v ktorom nepredstavuje riziko vzniku závažných nehôd v zmysle písmena a); keďže opatrenia stanovené v tomto rozhodnutí sú v súlade so stanoviskom výboru zriadeného podľa článku 16 smernice 82/501/EHS, PRIJALA TOTO ROZHODNUTIE: Článok 1 Na účely článku 9 ods. 6) smernice 96/82/ES o kontrole nebezpečenstiev veľkých havárií s prítomnosťou nebezpečných látok Komisia týmto prijíma harmonizované kritéria uvedené v prílohe tohto rozhodnutia. Článok 2 Toto rozhodnutie je adresované členským štátom. V Bruseli 26. júna 1998 Za Komisiu Ritt BJERREGAARD členka Komisie PRÍLOHA Zosúladené kritériách pre povoľovanie výnimiek podľa článku 9 smernice Rady 96/82/ES o kontrole nebezpečenstiev veľkých havárií s prítomnosťou nebezpečných látok Výnimka podľa článku 9 ods. 6 môže byť udelená, ak je splnené aspoň jedno z nasledujúcich všeobecných kritérií: 1. Fyzická forma látky Látky v tuhej forme, u ktorých ani za normálnych, ani za akýchkoľvek netypických podmienok, ktoré je možné odôvodnene predvídať, nie je možný únik látky alebo energie, ktorý by mohol predstavovať riziko vzniku závažnej nehody. 2. Uloženie a množstvá Látky zabalené alebo uložené takým spôsobom a v takých množstvách, že maximálny únik možný za akýchkoľvek okolností nemôže predstavovať riziko vzniku závažnej nehody. 3. Umiestnenie a množstvá Látky prítomné v takých množstvách a v takých vzdialenostiach od ostatných nebezpečných látok (či už v zariadení alebo inde), aby nemohli ani sami predstavovať riziko vzniku závažnej nehody, ani iniciovať závažnú nehodu v súvislosti s ostatnými nebezpečnými látkami. 4. Klasifikácia Látky, ktoré sú definované ako nebezpečné látky na základe všeobecnej klasifikácie v prílohe I časť 2 smernice 96/82/ES, ale ktoré nemôžu predstavovať riziko vzniku závažnej nehody a pre ktoré preto na tento účel všeobecná klasifikácia nie je vhodná. 1 Ú. v. ES L 10, 14.1.1997. 2 Ú. v. ES L 230, 5.8.1982. Smernica zmenená a doplnená smernicou 87/216/EHS (Ú. v. ES L 85, 28.3.1987, s. 36), smernicou 88/610/EHS (Ú. v. ES L 336, 7.12.1988, s. 14) a smernicou 91/692/EHS (Ú. v. ES L 377, 31.12.1991, s. 48).